หุ้นใหญ่หนุน SET พลิกปิดบวก 2 จุด แนะจับตาตัวเลข CPI สหรัฐฯประจำเดือนเม.ย. คืนนี้
หุ้นใหญ่หนุน SET พลิกปิดบวก 2 จุด แนะจับตาตัวเลข CPI สหรัฐฯประจำเดือนเม.ย. คืนนี้ โดยดัชนีปิดตลาดวันนี้ ที่ระดับ 1,648.69 จุด เพิ่มขึ้น 1.89 จุด หรือ 0.11% มูลค่าการซื้อขาย 4.95 หมื่นล้านบาท
10 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,648.69 จุด เพิ่มขึ้น 1.89 จุด หรือ 0.11% มูลค่าการซื้อขาย 4.95 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้รีบาวด์มาได้บ้างหลังจากที่ปรับตัวลงมาหลายวัน แม้ว่ายังต้องติดตามสงครามการค้าระหว่างสหรัฐและจีนที่ยังอยู่ระหว่างการเจรจาในขณะนี้ โดยเฉพาะการตอบโต้ของจีนหลังจากสหรัฐเรียกเก็บภาษีนำเข้าสินค้าจากจีนเพิ่มเป็น 25% จากเดิม 10%
ส่วนตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ขณะที่ตลาดยุโรปเทรดบ่ายนี้เคลื่อนไหวในแดนบวก และดาวโจนส์ฟิวเจอร์สติดลบน้อยลง โดยคืนนี้ต้องติดตามตัวเลขดัชนีราคาผู้บริโภค (CPI) ของสหรัฐในเดือนเม.ย.
สำหรับแนวโน้มการลงทุนในสัปดาห์หน้า นายศราวุธ กล่าวว่า ตลาดฯคงจะแกว่งผันผวน โดยมีแนวรับ 1,630 จุด ส่วนแนวต้าน 1,660 จุด จับตาความคืบหน้าการเจรจาการค้าระหว่างสหรัฐและจีจะมีการส่งสัญญาณใดออกมาหรือไม่ และติดตามช่วงโค้งสุดท้ายของการทยอยประกาศผลประกอบการของบริษัทจดทะเบียน รวมถึงตัวเลขผลิตภัณฑ์มวลรวมภายในประเทศ (GDP) ไตรมาส 1/62 (ประมาณการครั้งที่ 2)ของกลุ่มยูโร โซน และยอดค้าปลีกเดือนเม.ย.ของสหรัฐฯ ในสัปดาห์หน้า
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL   มูลค่าการซื้อขาย 2,953.84 ล้านบาท ปิดที่   76.75 บาท เพิ่มขึ้น 1.00 บาท
EA      มูลค่าการซื้อขาย 2,279.73 ล้านบาท ปิดที่   54.00 บาท ลดลง  0.25 บาท
PTT     มูลค่าการซื้อขาย 1,875.92 ล้านบาท ปิดที่   47.75 บาท เพิ่มขึ้น 0.25 บาท
PTTEP   มูลค่าการซื้อขาย 1,683.16 ล้านบาท ปิดที่  129.50 บาท เพิ่มขึ้น 1.50 บาท
PTTGC   มูลค่าการซื้อขาย 1,555.05 ล้านบาท ปิดที่   66.75 บาท เพิ่มขึ้น 0.25 บาท
 
ตลาดหุ้นเอเชีย

 